open-index/open-wikipedia-markdown huggingface dataset:
Pylly paljaana

**Pylly paljaana** (*Con el culo al aire*) on espanjalainen, Notro Filmsin tuottama komediasarja, jota on esitetty 1. helmikuuta 2012 alkaen Antena 3 -kanavalla. Toinen kausi alkoi 17. huhtikuuta 2013. Saman kuukauden aikana aloitettiin kolmannen kauden kuvaaminen. Suomessa sarjan ensimmäinen kausi julkaistiin Yle Areenassa 13 kesäkuuta 2014 ja toinen 27. kesäkuuta 2014.

## Sarjan hahmot
### Päähenkilöt

### Sivuhahmot

### Sarjasta poistuneet hahmot
Man Afraid Soap

**Man Afraid Soap** (2. lokakuuta 1869 – 19. kesäkuuta 1937) oli kanadalainen haavipalloilija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen mohawk-intiaanien joukkueeseen.

## Lähteet
Emmanuel Dabbaghian

**Emmanuel Dabbaghian** (26. joulukuuta 1933 Aleppo – 13. syyskuuta 2018 Beirut) oli irakilainen armenialaiskatolinen arkkipiispa. Hänet vihittiin Institut du Clergé Patriarcal de Bzommarin papiksi 25. joulukuuta 1967 ja valittiin Bagdadin arkkieparkian arkkipiispaksi 13. syyskuuta 2006. Dabbaghianin konsekroi piispaksi 4. elokuuta 2007 Nerses Bedros XIX Tarmouni, jota avustivat Jean Teyrouz ja Nechan Karakéhéyan.

## Lähteet
Ladislau Biernaski

**Ladislau Biernaski** (24. lokakuuta 1937 Almirante Tamandaré – 13. helmikuuta 2012) oli brasilialainen roomalaiskatolinen piispa. Hänet vihittiin lasaristien papiksi 6. heinäkuuta 1963 ja nimitettiin Curitiban arkkihiippakunnan vihkipiispaksi sekä Tetcin titulaaripiispaksi 19. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo. Biernaski asetettiin Curitiban vihkipiispaksi 5. heinäkuuta 1980. 

Biernaski sai 6. joulukuuta 2006 nimityksen São José dos Pinhaisin piispaksi, jona hän toimi, kunnes kuoli 74-vuotiaana virassa.

## Lähteet
Taigapunkki

**Taigapunkki** eli **siperianpuutiainen** (*Ixodes persulcatus*) on punkkeihin kuuluva eläin. Sen levinneisyysalue on Japanista ja Kiinasta itäiseen Eurooppaan ja Suomeen asti kuuluvalla alueella. Lajin naaras on suurempi kuin koiras. Isäntäeläiminä laji käyttää villejä ja kotieläiminä käytettäviä kavioeläimiä, ihmistä, koiraa, jänistä ja muita pieniä nisäkkäitä, sekä joskus myös lintuja.

## Levinneisyys
Vuoden 2015 tutkimustulosten mukaan Suomessa on kolme taigapunkin esiintymisaluetta: Perämeren rannikko Kemistä Närpiöön, itäisessä Suomessa Kuhmon-Ilomantsin alue sekä Tampereen-Lempäälän alue. Esiintymät osoittavat epätavallista läntisen TBEV-Eur -aivotulehdusviruskannan ja siperianpuutiaisen esiintymistä samalla alueella.

## Taigapunkin levittämät taudit
Taigapunkki levittää Lymen tautia, babesioosia sekä Siperian (TBEV-Sib) ja Kauko-Idän (TBEV-FE) puutiaisaivotulehdusta.

## Katso myös
* Puutiainen

## Lähteet

## Aiheesta muualla
*Laji.fi: Siperianpuutiainen (taigapunkki) (''Ixodes persulcatus'')
*ITIS: Ixodes persulcatus 
*University of Michigan, Animal Diversity Web (ADW): Ixodes persulcatus, Taiga tick 
*UniProt: Taxonomy - Ixodes persulcatus 
*Global Biodiversity Information Facility (GBIF): Ixodes persulcatus 
*Pherobase: Semiochemicals of Ixodes persulcatus 
*Centre for Agriculture and Biosciences International (CABI): Ixodes persulcatus
Luettelo televisiosarjan Pylly paljaana jaksoista

Tämä on **luettelo televisiosarjan Pylly paljaana jaksoista**. *[[Pylly paljaana]]* on espanjalainen komediasarja.

## Kausi 1 (2012)

## Kausi 2 (2013)

## Kausi 3 (2014)
Seyfertin sekstetti

**Seyfertin sekstetti** on galaksiryhmä Käärmeen tähdistössä noin 190 miljoonan valovuoden päässä Maasta. Ryhmä näyttää nimensä mukaisesti koostuvan kuudesta galaksista, mutta yksi galakseista (oikealla keskellä näkyvä kierteisgalaksi) on vain taustakohde ja sijaitsee todellisuudessa melkein 700 miljoonan valovuoden päässä ryhmästä. Lisäksi eräs galakseista (kauas oikealla ulottuva "pyrstö") on itse asiassa toisen galaksin osa. Galaksit ovat hyvin lähellä toisiaan - ryhmän läpimitta on vain 100 000 valovuotta, eli sama kuin Linnunradan - ja miljardien vuosien kuluttua ne saattavatkin sulautua yhdeksi valtaisaksi elliptiseksi galaksiksi.

## Katso myös
*Luettelo galaksijoukoista

## Lähteet
Vesikäärmeen galaksijoukko

**Vesikäärmeen galaksijoukko** (tunnetaan myös nimellä **Abell 1060**) on 157 galaksin muodostama joukko Vesikäärmeen tähdistössä noin 160 miljoonan valovuoden päässä Maasta. Joukko on osa Vesikäärmeen-Kentaurin superjoukkoa. Sen läpimitta on noin 10 miljoonaa valovuotta, ja se sisältää epätavallisen paljon pimeää ainetta. Ryhmää hallitsevat kaksi elliptistä galaksia ja yksi kierteisgalaksi, joista kunkin läpimitta on noin 150&nbsp;000 valovuotta (oman galaksimme Linnunradan läpimitta on noin 100&nbsp;000 valovuotta). 

## Katso myös
*Luettelo galaksijoukoista

## Lähteet

## Aiheesta muualla
* 
* 
* 
* 
* 
* 
*
Valko-Venäjän kehityspankki

**Valko-Venäjän kehityspankki** (, ) on Valko-Venäjän valtion hallitsema pankki. Tämän kesäkuussa 2011 Valko-Venäjän presidentin antamalla asetuksella perustetun pankin kotipaikka on Minskin ydinkeskustassa. Pankin henkilöstöön kuului vuonna 2012 keskimäärin vain 39 työntekijää.

Valko-Venäjän kehityspankin liikevaihto oli vuonna 2012 yhteensä 9&nbsp;654 miljardia ja nettotulo 1&nbsp;560  miljardia Valko-Venäjän ruplaa (eli 851,4 milj. EUR ja 137,6 milj. EUR). Pankki oli vuonna 2012 neljänneksi eniten nettotuloa kerännyt valtiollinen osakeyhtiö (OAO). Se tuli siis Valko-Venäjän satojen julkisen sektorin osakeyhtiöiden tuloslistalla heti seuraavaksi Belaruskalin ja öljynjalostamojen Naftan ja Mazyrin öljynjalostamo jälkeen.

Kehityspankin johto on Valko-Venäjän valtionjohdon valvonnassa, joka osaltaan hyväksyy myös pankin toimintastrategian. Pankin hallituksen puheenjohtajana toimi alkuvuonna 2013 Sergei Rumas, joka on myös Valko-Venäjän edustaja Valko-Venäjän, Kazakstanin ja Venäjän yhteisessä Euraasian talouskomissiossa. Hän toimii lisäksi Valko-Venäjän jalkapalloliiton puheenjohtajana.

Valko-Venäjän presidentti ohjeisti pankin puheenjohtajaa keväällä 2013 osallistumaan sosiaalisen vastuun nimissä koulubussien hankkimiseen Valko-Venäjän eri alueille lähivuosina. Valkovenäläinen ihmisoikeusjärjestö Charter 97 toi puolestaan aiemmin 2013 esille ihmetyksensä, että pankin turvallisuuspäälliköksi oli nimitetty opposition vuoden 2006 mielenosoitusten hajottamisesta vastuussa ollut poliisikenraali Aliaksandr Naidzienka.

## Lähteet
Enrique Pérez Serantes

**Enrique Pérez Serantes** (29. marraskuuta 1883 Tui, Espanja – 18. huhtikuuta 1968) oli Kuubassa uransa luonut roomalaiskatolinen arkkipiispa. Hänet vihittiin papiksi Santiago de Cuban arkkihiippakuntaan 10. syyskuuta 1910 ja nimitettiin Camagüeyn hiippakunnan johtoon 24. helmikuuta 1922. Piispaksi vihkiminen seurasi 13. elokuuta. Pääkonsekraattorina toimi Valentín Zubizarreta y Unamunsaga, jota avustivat Severiano Sainz y Bencamo ja José Manuel Dámaso Rúiz y Rodríguez. Pérez Serantes asetettiin virkaansa 2. syyskuuta. 

11. joulukuuta 1948 Pérez Serantes sai nimityksen Santiago de Cuban arkkipiispaksi, jona hän toimi, kunnes kuoli 84-vuotiaana virassa.

## Lähteet
Suomenlinnan vankileirin muistopaikka

**Suomenlinnan vankileirin muistopaikka** on kuvataiteilija Marja Kanervon suunnittelema maataideteos punavankien muistoksi Suomenlinnan Ison Mustasaaren pohjoisrannassa Kasinopuistossa lähellä lauttarantaa. Teos koostuu kahdesta kalliosta, luonnontilaisesta ja louhitusta, sekä kivestä hakatusta suorakulmiosta. Teos on saatu aikaan muokkaamalla ja rajaamalla ympäristöä. Kallioon on kaiverrettu vuosiluvut "1918" ja "1919". Kallion päällä virtaa vesi.

Suomenlinnan vankileirin muistoksi tehty teos julkistettiin 28. syyskuuta 2004. Muistopaikka valittiin samana vuonna vuoden ympäristötaideteokseksi. Muistopaikan maisemoinnissa Marja Kanervon avustajana oli maisema-arkkitehti Saara Pyykkö.

Suomen itsenäisyyden alkuaikoina Suomenlinnassa toimi vankileiri lähes vuoden ajan (14.4.1918 -14.3.1919). Sisällissodan päätyttyä leirille koottiin noin 8&nbsp;000 vankia, joista noin 1&nbsp;600 menehtyi lähinnä aliravitsemukseen. Vankileirillä kuolleita vietiin haudattaviksi Santahaminaan. Muistopaikkahankkeen aloitteentekijöitä olivat Suomenlinnan vankileirillä kärsineiden ja kuolleiden omaiset.

## Katso myös
* Luettelo punaisten muistomerkeistä Suomessa

## Lähteet
Gregorio Modrego y Casaus

**Gregorio Modrego y Casaus** (17. marraskuuta 1890 El Buste – 16. tammikuuta 1972) oli espanjalainen roomalaiskatolinen arkkipiispa. Hänet vihittiin papiksi 3. toukokuuta 1914 ja nimitettiin Toledon arkkihiippakunnan vihkipiispksi sekä Aezanin titulaaripiispaksi 8. kesäkuuta 1936. Piispaksi vihkiminen seurasi 11. lokakuuta. Pääkonsekraattorina toimi Isidro Gomá y Tomás, jota avustivat Marcelino Olaechea Loizaga ja Nicanor Mutiloa e Irurita.

30. joulukuuta 1942 Modrego y Casaus sai nimityksen Barcelonan piispaksi. 27. lokakuuta 1952 hän sai tässä virassa arkkipiispan henkilökohtaisen arvonimen, ja 25. maaliskuuta 1964 hiippakuntakin korotettiin arkkihiippakunnaksi. Modrego y Casaus jäi eläkkeelle 7. tammikuuta 1967, jolloin hänet nimitettiin Mons in Numidian titulaariarkkipiispaksi. Hän erosi titulaariarkkihiippakunnan johdosta 11. joulukuuta 1970.

Modrego y Casaus osallistui Vatikaanin toiseen kirkolliskokoukseen.

## Lähteet
Olli Helminen

**Olli Lauri Tapani Helminen** (s. 26. helmikuuta 1933 Sippola) on suomalainen poliitikko ja eläkkeellä oleva Kansaneläkelaitoksen johtaja.

Helminen työskenteli putkiasentajana ja hitsaajana Tampellan palveluksessa Inkeroisissa vuosina 1949–1975 toimien samalla Inkeroisten metallityöväen ammattiosaston pääluottamusmiehenä. Kansanedustajana hän oli kolme vaalikautta vuosina 1975–1987 edustaen Kymen läänin vaalipiiriä ja kuului sosialidemokraattiseen eduskuntaryhmään, jossa toimi myös puheenjohtajana. Vuosina 1979–1982 hän oli eduskunnan Talousvaliokunnan puheenjohtaja. Kansaneläkelaitoksen hallituksen jäsenä ja sitten johtajana hän toimi vuosina 1984–1996.

## Lähteet
Dagonet

**Sir Dagonet** on Kuningas Arthurin legendoissa esiintyvä Pyöreän pöydän ritari ja hovinarri. Dagonet esitetään rohkeana soturina ja viihdyttäjänä. Usein hän hakkasi omaa kilpeään jotta näyttäisi olleensa mukana taisteluissa. Dagonet muistetaan erityisesti tapauksesta, jossa hän huijasi muita "kidnappaamalla" Lancelotin ja johdatti tämän hevosen Guineveren luo, jolloin Lancelotia kutsuttiin väliaikaisesti "Dagonetin vangiksi" huvittavin seurauksin. Muut pyöreän pöydän ritarit yllyttivät usein Dagonetia tekemään käytännön piloja kilpailijoilleen tai vihollisilleen.

Varhaisissa keskiaikaisissa Vulgata-sykliin lukeutuvissa tarinoissa Dagonet kuvattiin alun perin ritariksi, joka oli hölmö. Sittemmin Dagonet muuttui taruperinteessä hovinarriksi, jonka Arthur löi ritariksi. Tämä hahmon kuvaus esiintyy ensimmäisen kerran Tristanista kertovissa proosakertomuksissa, ja Thomas Malory laajensi tarinaa myöhemmin.

## Lähteet
Robertin kvartetti

**Robertin kvartetti** on galaksiryhmä Feeniksin tähdistössä noin 160 miljoonan valovuoden päässä Maasta. Ryhmä koostuu neljästä hyvin erityyppisestä galaksista, jotka ovat törmäämässä ja sulautumassa yhteen. Galaksiryhmä on varsin tiivis, sen läpimitta on vain 75 000 valovuotta - vertailun vuoksi esimerkiksi kotigalaksimme Linnunradan läpimitta on noin 100 000 valovuotta. Ryhmän galaksit löysi tähtitieteilijä John Herschel 1830-luvulla.

## Katso myös
*Luettelo galaksijoukoista

## Lähteet
Pietro Salvatore Colombo

**Pietro Salvatore Colombo** (28. lokakuuta 1922 Carate Brianza – 9. heinäkuuta 1989 Mogadishu) oli Somaliassa toiminut italialainen roomalaiskatolinen piispa. Hän kuului fransiskaaneihin.

Colombo sai pappisvihkimyksensä 6. huhtikuuta 1946. Hänet nimitettiin Mogadishun hiippakunnan johtoon 20. marraskuuta 1975, ja piispaksi vihkiminen seurasi 16. maaliskuuta 1976. Pääkonsekraattorina toimi Giovanni Umberto Colombo, jota avustivat Guido Attilio Previtali ja Adolfo Luís Bossi. Colombo kuoli 66-vuotiaana virassa, kun tuntematon henkilö ampui hänet kirkossa Mogadishussa. Piispa oli ollut hallinnon arvostelija, joten murhakäskyn uskottiin yleisesti tulleen Siad Barren palatsista. 

## Lähteet
Philip Kassel

**Philip Kassel** (26. syyskuuta 1876 Saksa – 26. toukokuuta 1959 Philadelphia, Pennsylvania, Yhdysvallat) oli yhdysvaltalainen voimistelija ja olympiavoittaja. Hän edusti Philadelphia Turngemeindea vuoden 1904 kesäolympialaisissa Saint Louisissa, jossa hän oli mukana voittamassa joukkuevoimistelussa kultaa. Hän kilpaili myös yksilönä ja sijoittui esimerkiksi yhdenneksitoista moniottelun yksilökilpailussa.

## Lähteet
Antti Haase

**Antti Haase** (s. 1972 Kuopio) on torniolainen dokumenttielokuvien ohjaaja ja käsikirjoittaja. Haase on voittanut mm. Film Australia Documentary Awardin ja Luleå Art Biennialen. Hän on työskennellyt vuodesta 2006 lähtien Kemi-Tornion ammattikorkeakoulun kehityspäällikkönä.

## Valikoitu filmografia
* *Porouni* (2001)
* *Jos mulla ois valta* (2008)
* *Ellin muotokuva* (2010)
* *[[Monsterimies]]* (2014)

## Lähteet

## Aiheesta muualla
* Juttu Antti Haasesta Lounais-Lapin nettisivuilla
Arto Lampinen

**Arto Erkki Juhani Lampinen** (24. helmikuuta 1933 Turku – 16. lokakuuta 2017 Turku) oli suomalainen yritysjohtaja ja poliitikko.

Lampinen valmistui ylioppilaaksi Turun suomalaisesta yhteiskoulusta vuonna 1952. Hän suoritti lainopin kandidaatin tutkinnon Helsingin yliopistossa vuonna 1958 ja sai varatuomarin arvon vuonna 1961. Hän työskenteli lakimiehenä ja maatalousosaston päällikkönä Huhtamäki-yhtymässä vuosina 1961–1964 sekä apulaisjohtajana, markkinointijohtajana ja keskushallinnon johtajana säilyketehdas Jalostajassa 1964–1983.

Lampinen oli kansanedustajana vuosina 1974–1983 edustaen Turun läänin eteläistä vaalipiiriä ja kuului Kansallisen Kokoomuksen eduskuntaryhmään. Eduskuntaan hän nousi vuonna 1974 kesken kauden kuolleen Juha Vikatmaan seuraajana ja oli tämän jälkeen edustajana vielä kaksi vaalikautta. Presidentin valitsijamiehenä Lampinen toimi vuosina 1978 ja 1982. Hän istui Turun kaupunginvaltuustossa vuosina 1969–1983 ja Paimion kunnanvaltuustossa vuosina 1985–1992.

## Lähteet

## Aiheesta muualla
*Arto Lampisen muistokirjoitus Helsingin Sanomissa
Pekka Salla

**Veli Pekka Salla** (30. maaliskuuta 1932 Kuolajärvi – 21. joulukuuta 2007 Rovaniemi) oli suomalainen poliitikko, joka toimi SKDL:n kansanedustajana vuosina 1966–1975.

## Elämä
Pekka Sallan vanhemmat olivat Veikko Salla (1906-1984) ja Aini Honkanen (1908-1987). Kansakoulun käytyään hän työskenteli vuoteen 1963 kirvesmiehenä ja työnjohtajana Lapin rajavartioston ja Sallan (ent. Kuolajärvi) kunnan rakennustyömailla sekä 1964–1965 Sallan kunnanhallituksen päätoimisena puheenjohtajana. Salla valittiin eduskuntaan 1966, jolloin hän sai kaksi ääntä enemmän kuin rannalle jäänyt puoluetoverinsa Niilo Koskenniemi. Kansanedustajauransa jälkeen Salla työskenteli Lapin läänin veroviraston tarkastajana 1975–1992. Hän oli myös presidentin valitsijamies 1968 sekä Sallan kunnanvaltuuston ja Rovaniemen kaupunginvaltuuston jäsen.

## Perhe
Pekka Sallan puoliso oli Impilahdella syntynyt Vuokko Härkönen (s. 1931).

## Lähteet
George Eyser

**George Louis Eyser**, alun perin **Georg Ludwig Friedrich Julius Eyser** (31. elokuuta 1870 Dänisch-Nienhof – 6. maaliskuuta 1919 Denver) oli saksalaissyntyinen voimistelija. Hän lähti Yhdysvaltoihin 14-vuotiaana ja asettui Coloradon Denveriin ennen muuttoaan Saint Louisiin, jossa hän työskenteli rakennusyhtiön kirjanpitäjänä. Eyser sai Yhdysvaltain kansalaisuuden vuonna 1894. 

Eyserillä oli puujalka jo silloin, kun hän osallistui vuoden 1904 kesäolympialaisiin Saint Louisissa. Hän saavutti proteesistaan huolimatta kisoissa kolme kultamitalia sekä kaksi hopeista ja yhden pronssisen mitalin.

## Lähteet
Gomeltransneft Družba

**Gomeltransneft Družba** () on Valko-Venäjän eteläosien läpi Venäjän Brjanskin alueelta Puolaan ja Ukrainaan kulkevasta öljyputkesta ja sen öljynsiirrosta vastaava valkovenäläinen osakeyhtiö (OAO). Yhtiön päätoimipiste sijaitsee Homelin kaupungissa, mutta henkilökunnan vastuulla ovat pumppausasemat ja lähes 2&nbsp;000 kilometrin siirtoputken toimivuus Puolan rajalle saakka. Yrityksellä oli vuonna 2012 palveluksessaan keskimäärin 1&nbsp;400 työntekijää.

Öljyputkiyhtiö Gomeltransneft Družban liikevaihto oli vuonna 2012 yhteensä 2&nbsp;587 miljardia ja nettotulos 854 miljardia Valko-Venäjän ruplaa. Euroissa vastaavat summat ovat 228,2 miljoonaa ja 75,3 miljoonaa euroa. Yhtiö kuului kymmenen ruplamääräisesti tuottavimman valkovenäläisen valtiollisen osakeyhtiön (OAO) joukkoon vuonna 2012.

Vuonna 2009 putken kautta kuljetettiin 79,6 miljoonaa tonnia raakaöljyä, josta Valko-Venäjän läpi kulki 67,6 miljoonaa tonnia. Osa öljystä päätyi Mazyrin öljynjalostamolle, ja jatkoi jalostetumpina tuotteina sieltä eteenpäin.

## Lähteet
Sulatusuunin galaksijoukko

**Sulatusuunin galaksijoukko** on 58 galaksin muodostama joukko Sulatusuunin tähdistössä noin 62 miljoonan valovuoden päässä Maasta. Se on Neitsyen galaksijoukon jälkeen toiseksi suurin galaksijoukko 100 miljoonan valovuoden säteellä Maasta, tosin Neitsyen joukko on huomattavasti suurempi. 

Joukko jakaantuu kahteen osaan, pääryhmään ja pienempään alaryhmään. Alaryhmä on sulautumassa pääryhmään, ja tämä prosessi tarjoaa arvokasta tietoa galaksijoukkojen kehityksestä.

## Katso myös
*Luettelo galaksijoukoista

## Lähteet
George Mayer

**George Mayer** oli yhdysvaltalainen voimistelija ja olympiamitalisti. Hän edusti vuoden 1904 kesäolympialaisissa Saint Louisissa Chicagon Central Turnvereinia. Hän oli mukana saamassa pronssia joukkuevoimistelussa ja osallistui myös yksilökilpailuihin.

## Lähteet
Emil Beyer

**Emil Beyer** (22. marraskuuta 1876 New York – 15. lokakuuta 1934 Rockville Centre, New York) oli yhdysvaltalainen voimistelija ja olympiamitalisti. Hän syntyi saksalaisille vanhemmille. Hän edusti vuoden 1904 kesäolympialaisissa Saint Louisissa New York Turnvereinia ja oli mukana saamassa hopeaa joukkuevoimistelussa. 

Beyer pääsi Yhdysvaltain sotilasakatemiaan vuonna 1897, mutta ei valmistunut. Hän asui suurimman osan elämästään Brooklynissa, jossa hän piti apteekkia.

## Lähteet
Liberator (ase)

**Liberator** on 3D-tulostettava pistooli, jonka tulostusohjeet julkaistiin toukokuun 2013 alussa. Se on ensimmäinen yleiseen jakoon suunniteltu 3D-tulostettu tuliase. Sen suunnitteli yhdysvaltalainen Defense Distributed -järjestö, ja se on nimetty toisessa maailmansodassa käytössä olleen FP-45 Liberator -aseen mukaan.

Liberatorin tulostusohjeet ladattiin netistä 100 000 kertaa kahden ensimmäisen päivän aikana niiden julkaisemisesta. Ohjeet poistettiin Defence Distributedin DEFCAD-sivuilta viranomaisten vaatimuksesta, mutta ohjeet ovat ladattavissa muilta nettisivustoilta, esimerkiksi The Pirate Bayn kautta.

Liberator on valmistettu lähes kokonaan muovista. Se käyttää 9-millisiä patruunoita. Asetta on kritisoitu siitä, että sellaisia voi valmistaa lähes kuka tahansa, jolla on 3D-tulostin. Kaikki tulostusmateriaalit eivät kestä luodin aiheuttamaa painetta ja heikosta materiaalista tulostettu ase voi räjähtää. Yleensä ensimmäisenä hajoaa aseen piippu.

Yleisradion *Ajankohtainen Kakkonen* -ohjelma teetti Liberatorin ja kokeilutti sillä ampumista valvotuissa oloissa. Kokeen aikana ase halkesi.

## Lähteet

## Aiheesta muualla

* Defense Distributedin nettisivut  
* DEFCAD 
* Fosscad Liberator arkisto githubissa
* The Wiki Weapon -kehitysblogi
Kizito Bahujimihigo

**Kizito Bahujimihigo** (s. 5. joulukuuta 1954 Rwamagana) on ruandalainen roomalaiskatolinen piispa. Hänet vihittiin papiksi 25. heinäkuuta 1980 ja nimitettiin Ruhengerin hiippakunnan johtoon 21. marraskuuta 1997. Piispaksi vihkiminen seurasi 27. kesäkuuta 1998. Pääkonsekraattorina toimi Thaddée Ntihinyurwa, jota avustivat Frédéric Rubwejanga ja Servilien Nzakamwita. 

Bahujimihigo sai 28. elokuuta 2007 nimityksen Kibungon piispaksi, jona hän toimi, kunnes erosi tehtävistään 29. tammikuuta 2010.

## Lähteet
André Perraudin

**André Perraudin** (7. lokakuuta 1914 Bagnes – 25. huhtikuuta 2003) oli sveitsiläinen, Ruandassa toiminut roomalaiskatolinen arkkipiispa. Hänet vihittiin Afrikan lähetyssaarnaajien (Valkoisten isien) papiksi 25. maaliskuuta 1939 ja nimitettiin Kabgayin apostoliseksi vikaariksi sekä Cataquaksen titulaaripiispaksi 19. joulukuuta 1955. Piispaksi vihkiminen seurasi 25. maaliskuuta 1956. Pääkonsekraattorina toimi Aloys Bigirumwami, jota avustivat Joseph Martin ja Louis Van Steene.

Perraudin sai 10. marraskuuta 1959 nimityksen Kabgayin arkkipiispaksi. Kabgayista tuli tavallinen hiippakunta 10. huhtikuuta 1976, mutta Perraudinilla säilyi arkkipiispan henkilökohtainen arvonimi. Hän osallistui Vatikaanin toiseen kirkolliskokoukseen. Hän jäi eläkkeelle 75-vuotispäivänään 7. lokakuuta 1989 ja eli 88 vuoden ikään.

## Lähteet
GS-Hydro

**GS-Hydro** on suomalainen hitsaamattomia putkistojärjestelmiä sekä esivalmistettuja putkistomoduuleja ja putkistokomponentteja valmistava ja markkinoiva yritysryhmä. Sen perusti vuonna 1974 suomalainen keksijä ja sarjayrittäjä Göran Sundholm. Hän myi yrityksen 1985 Kone Oy:lle. Yhtiön omistaa nykyisin ruotsalainen Ratos-pääomasijoitusyhtiö.

GS-Hydron toiminta perustuu Sundholmin kehittämään laippaliitostekniikkaan. Suomessa GS-Hydro edustaa useita muitakin putki- ja putkistokomponenttivalmistajia kuten Benteler, Eaton-Walterscheid, Stauff ja MHA. Lisäksi GS-Hydro Finland on Transfluid-putkentaivutuskoneiden virallinen edustaja.

GS-Hydron kansainvälinen pääkonttori sijaitsee Espoossa. Suomen tytäryhtiön pääkonttori, varasto ja tuotantotilat sijaitsevat Hämeenlinnassa. Huoltokeskukset sijaitsevat Jämsässä ja Turussa.

GS-Hydron kansainvälistyminen alkoi 1982 Norjan offshore-öljynporaustoimintaan myydyistä putkistoratkaisuista. Nyt GS-Hydrolla on toimintaa 17 maassa ympäri maailman.

Yritysryhmän liikevaihto vuonna 2012 oli 155,3 miljoonaa euroa, mikä oli peräti 31 prosenttia enemmän kuin edellisenä vuonna.
GS-Hydro jätti konkurssihakemuksen 20.9.2017.

## Lähteet
Vincent Harolimana

**Vincent Harolimana** (s. 2. syyskuuta 1962 Mpembe) on ruandalainen roomalaiskatolinen piispa. Hänet vihki papiksi Nyundon hiippakuntaan paavi Johannes Paavali II 8. syyskuuta 1990. Hänet nimitettiin Ruhengerin hiippakunnan johtoon 31. tammikuuta 2012, ja piispaksi vihkiminen seurasi 24. maaliskuuta. Pääkonsekraattorina toimi Alexis Habiyambere, jota avustivat Thaddée Ntihinyurwa ja Smaragde Mbonyintege.

## Lähteet
Joseph Sibomana

**Joseph Sibomana** (25. huhtikuuta 1915 – 9. marraskuuta 1999) oli ruandalainen roomalaiskatolinen piispa. Hänet vihittiin papiksi 25. heinäkuuta 1940 ja nimitettiin Ruhengerin hiippakunnan johtoon 21. elokuuta 1961. Piispaksi vihkiminen seurasi 3. joulukuuta. Pääkonsekraattorina toimi Gastone Mojaisky-Perrelli, jota avustivat André Perraudin ja Aloys Bigirumwami.

Sibomana sai 5. syyskuuta 1969 nimityksen Kibungon piispaksi, jona hän toimi, kunnes jäi eläkkeelle 30. maaliskuuta 1992. Hän osallistui Vatikaanin toiseen kirkolliskokoukseen.

## Lähteet
Alphonse Émile Georger

**Alphonse Émile Georger** (s. 25. toukokuuta 1936 Sarreguemines) on ranskalainen, Algeriassa uransa luonut roomalaiskatolinen piispa. Hänet vihittiin papiksi Algerin arkkihiippakuntaan 29. kesäkuuta 1965 ja nimitettiin Oranin hiippakunnan johtoon 10. heinäkuuta 1998. Piispaksi vihkiminen seurasi 16. elokuuta. Pääkonsekraattorina toimi Joseph Marie Louis Duval, jota avustivat Henri Antoine Marie Teissier ja Pierre René Ferdinand Raffin.

Georger jäi eläkkeelle 1. joulukuuta 2012.

## Lähteet
Henri Antoine Marie Teissier

**Henri Antoine Marie Teissier** (21. heinäkuuta 1929 Lyon – 1. joulukuuta 2020) oli ranskalainen, Algeriassa toiminut roomalaiskatolinen arkkipiispa. Hänet vihittiin papiksi Algerin arkkihiippakuntaan 24. maaliskuuta 1955 ja nimitettiin Oranin hiippakunnan johtoon 30. marraskuuta 1972. Piispaksi vihkiminen seurasi 2. helmikuuta 1973. Pääkonsekraattorina toimi Léon-Étienne Duval, jota avustivat Sante Portalupi ja Hans-Georg Braun.

20. joulukuuta 1980 Teissier sai nimityksen Algerin koadjuuttoriarkkipiispaksi, ja 19. huhtikuuta 1988 hänestä tuli sen arkkipiispa. Hän jäi eläkkeelle 24. toukokuuta 2008.

## Lähteet
Jean-Paul Vesco

**Jean-Paul Vesco** (s. 10. maaliskuuta 1962 Lyon) on ranskalainen, Algeriassa toimiva roomalaiskatolinen piispa. Hän liittyi dominikaaneihin 14. syyskuuta 1996.

Vesco sai pappisvihkimyksensä 24. kesäkuuta 2001. Hänet nimitettiin 1. joulukuuta 2012 Oranin hiippakunnan johtoon, ja piispaksi vihkiminen seurasi 25. tammikuuta 2013. Pääkonsekraattorina toimi Philippe Barbarin, jota avustivat Ghaleb Moussa Abdalla Bader ja Alphonse Émile Georger.

## Lähteet
Axel Janse

**Axel Johan Janse** (18. maaliskuuta 1888 Ärla – 18. elokuuta 1973 Malmö) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaisen järjestelmän joukkuevoimistelussa.

## Lähteet
Kristen Vadgaard

**Kristen Møller Vadgaard** (2. kesäkuuta 1886 Stenild – 16. helmikuuta 1979 Gjern) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.

## Lähteet
Kasala

**Kasala** () on kylä Merikarvialla. Se sijaitsee aivan kunnan luoteisosassa ruotsinkielisen Pohjanmaan rajalla noin 13 kilometriä Merikarvian keskustaajaman pohjoispuolella.

Kasalan läpi kulkee keskiaikainen Pohjanlahden rantatie, joka aikoinaan yhdisti Turun ja Tukholman. Kylässä sijaitsee muun muassa 1990-luvun alussa rakennettu kalasatama, joka toimii myös vierassatamana. Kasalan ja Riispyyn välissä virtaa noin seitsemän kilometrin pituinen Kasalanjoki, jota myöten Heikinjärvi sekä Storsjöträsket laskevat Selkämereen. Vuosina 1919–1935 Kasalassa toimi OTK:n kalansuolaamo, jonka rakennuksen oli suunnitellut Antti Lastu.

Kasala on Merikarvian vanhimpia kyliä, joka kuului keskiajalla ns. ruotsalaisen vero-oikeuden piiriin. Se on vanhastaan ollut myös yksi Satakunnan harvoja ruotsinkielisiä alueita. Vuosina 1897–1967 Kasalassa toimi ruotsinkielinen kansakoulu, Kasaböle svenska folkskola.

## Lähteet
Georg Brustad

**Georg Brustad** (23. marraskuuta 1892 Oslo – 17. maaliskuuta 1932 Oslo) oli norjalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia ruotsalaisen järjestelmän joukkuevoimistelussa.

## Lähteet

## Aiheesta muualla
Lago di Lei

**Lago di Lei** on patojärvi Italian ja Sveitsin rajalla, Alpeilla. Järvi sijaitsee Reinin yhden alkujoen, Hinterrheinin latvoilla. Järven vedet käytetään hyväksi Kraftwerke Hinterrhein AG:n vesivoimalaitoksissa, joista ensimmäinen on Ferreran pumppuvoimalaitos (turpiiniteho 185 MW, pumppausteho 90 MW).

Patojärvi on syrjäisessä Valle di Lein laaksossa, parikymmentä kilometriä Thusisista etelään. Padon rakentamiseen liittyy valtiollinen erikoisuus: Italia luovutti vuonna 1952 0,5 km² aluettaan Sveitsille patoa varten. Näin ollen pato sijaitsee Sveitsissä Ferreran kunnan alueella, ja varsinainen järvi on lähes kokonaan Italian alueella.

## Lähteet
*
* 

### Viitteet
Ascom

**Ascom**  on sveitsiläinen tietoliikennealan yritys, jolla on tytäryhtiöitä 15 maassa . Työntekijöitä on noin 1&nbsp;200. Yhtiön liikevaihto vuonna 2017 oli 310 miljoonaa Sveitsin frangia.

Suomessa Ascom toimii Turussa, Helsingissä, Kuopiossa ja Tampereella. Se toimittaa viestintä- ja henkilöturvajärjestelmiä etenkin terveydenhoito- ja sosiaalialalle.

## Katso myös
* Luettelo Sveitsin pörssissä noteeratuista yhtiöistä

## Lähteet
*

### Viitteet
Angelo Zorzi

**Angelo Zorzi** (4. toukokuuta 1890 Milano – 28. joulukuuta 1974 Milano) oli italialainen voimistelija ja kaksinkertainen olympiavoittaja. Hän oli mukana voittamassa joukkuevoimistelussa kultaa sekä vuoden 1912 kesäolympialaisissa Tukholmassa että Antwerpenin kesäolympialaisissa 1920. Antwerpenin kisoissa Zorzi kilpaili myös moniottelun yksilökilpailussa ja jäi siinä 16. sijalle.

## Lähteet
Chill E.B.

**Chill E.B.** on yhdysvaltalainen rap-artisti ja näyttelijä, joka on muun muassa levyttänyt psykiatriaa arvostelevaa musiikkia. Hänen musiikkiaan on muun muassa julkaistu psykiatrian uhrien asiaa ajavan yhdysvaltalaisen CCHR:n (Citizens Commission on Human Rights, ) kampanjoinnissa. Chill E.B.:tä on pidetty skientologeihin kuuluvana.

Uransa alussa hän levytti EP:n Jello Biafran Alternative tentacles -levy-yhtiölle. Chill E.B. on esiintynyt myös Sega-videopelin mainoksessa. 

## Diskografia
* Big pharma - Define better
* Prove it
* Born Suspicious 
* Censorship of the Arts 		
* My Time to Climb 	
* Welcome to Chill Town
* Let's Roll
* Y'all Busted
* Menace to Society
* Confusion
* I Rock the Rhymes
* Mr SuperCalifunk

## Lähteet

cchrint.org/2012/06/07/cchr-gets-brave-new-voice-with-rapper-chill-e-b/

## Aiheesta muualla
* 
* facebook.com/realchilleb
Astrel Rolland

**Astrel Rolland** (1899–?) oli haitilainen ampuja ja olympiamitalisti. Hän kilpaili vuoden 1924 kesäolympialaisissa Pariisissa, jossa hän oli mukana saamassa pronssia 400, 600 ja 800 metrin vapaakiväärin joukkuekilpailussa. Lisäksi hän osallistui 600 metrin vapaakiväärin henkilökohtaiseen kilpailuun ja jäi siinä 13. sijalle.

## Lähteet
Pyyn seisake

**Pyyn pysäkki** oli rautatieliikennepaikka Kemissä. Liikennepaikka avattiin liikenteelle 1. kesäkuuta 1944 ja lakkautettiin 1. tammikuuta 1954, tosin henkilöliikenne oli loppunut jo 1. lokakuuta 1951. Liikennepaikka oli myös risteysasema, sieltä erkani rata Veitsiluotoon, jolla oli jopa henkilöliikennettä.

## Lähteet
Yhdeksän lyöjän sääntö

**Yhdeksän lyöjän sääntö** on pesäpallosääntöihin kaudella 1934 tehty lisäys, jonka mukaan joukkueen sisävuoro päättyy kolmen palon lisäksi myös siinä tapauksessa, että joukkue ei täyden lyöntikierroksen aikana (9 lyöjää) onnistu juoksun teossa. Sääntö tuli tarpeelliseksi, koska monet joukkueet omaksuivat taktisen ajattelun kehittyessä paloja välttelevän kopittelutaktiikan ja sisävuorot saattoivat tuloksettominakin venyä kohtuuttoman pitkiksi. Saadun juoksun jälkeen seuraava lyöjä aloitti uuden lyöntikierroksen ja seuraavan juoksun tekoon oli aikaa jälleen yhdeksän lyöjää, eli niin sanotuksi viimeiseksi lyöjäksi jäi pelaaja, joka oli lyöntivuorossa juoksun syntyessä.

## Kahden juoksun sääntö

Nykyisin uuden lyöntikierroksen alkamiseen vaaditaan kaksi juoksua saman lyöntikierroksen aikana. Kuitenkin, jos sama lyöjä on lyöntivuorossa joukkueen parillisen ja sitä seuraavan parittoman juoksun aikana samalla lyöntivuorollaan, jää seuraavasta lyöjästä alkavalle uudelle kierrokselle yksi juoksu alle. Lyöjiä on myös nykyisin käytettävissä enemmän kuin yhdeksän, koska käytössä on kolme jokeripelaajaa, jotka eivät vie järjestyksessä kenenkään vuoroa, vaan voivat lyödä pelinjohdon haluamissa väleissä, kuitenkin kukin vain kerran yhden sisävuoron aikana.

Mikäli joukkueen viimeinen lyöjä lyödessään tyhjään kenttään (toisin sanoen pesillä ei ole etenijöitä), hankkii juoksun joko kunniajuoksuna tai saadessaan 3 väärää syöttöä (vapaataivaljuoksu), alkaa joukkueen lyöntikierros alusta, vaikka kyseessä olisi niin sanottu pariton juoksu.

## Katso myös
* Pesäpallon pelisäännöt (Vuoronvaihto 12 §)

## Lähteet
* Pelisääntöjen keskeisiä muutolsia
* Laaka 1935
Hrodnan tupakkatehdas

**Hrodnan tupakkatehdas** eli *Hrodnan Neman-tupakkatehdas* () on Valko-Venäjän luoteisosassa, Hrodnan kaupungissa toimiva tupakkateollisuusyritys. Yhtiö on perustettu alun perin vuonna 1861. Se on valtion omistama osakeyhtiö (OAO), joka tekee yhteistyötä kansainvälisen British American Tobacco-tupakkakonsernin kanssa. Hrodnan tupakkatehtaalla oli vuonna 2012 palveluksessaan keskimäärin 1&nbsp;265 työntekijää.

Hrodnan tupakkatehtaan liikevaihto oli vuonna 2012 yhteensä 2&nbsp;111 miljardia ja nettotulos 481 miljardia Valko-Venäjän ruplaa. Euroiksi muunnettuna liikevaihto oli 186,2 miljoonaa ja nettotulos 42,4 miljoonaa (valuuttamuunnos Valko-Venäjän virallisin vuoden 2012 lopun kurssein). Yhtiö kuului vuonna 2012 kymmenen ruplamääräisesti tuottavimman valkovenäläisen valtiollisen osakeyhtiön (OAO) joukkoon.

Vuonna 2013 yhtiö oli ilmeisesti lisäämässä kannattavuuttaan jonkin verran, sillä jo tammi-syyskuun voitoksi raportoitiin 44,67 miljoonaa dollaria, mikä oli 20,3 prosenttia edellisvuoden vastaavaa jaksoa korkeampi lukema. Määräisesti vuoden 2013 tuotannon kasvuksi raportoitiin runsas 3 %.

Hrodnan tupakkatehtaan kilpailija on Valko-Venäjän toinen tupakkatehdas, 1998 aloittanut, Minskiin sijoittunut OOO Tabak-Invest. Se edustaa esimerkiksi maailman 3. suurimman tupakkavalmistajan, japanilaisen Japan Tobacco Inc:in savukkeita ja on lisännyt myyntiään esimerkiksi perustamansa Korona-hypermarketketjun avulla. Japanilaisten tupakkamerkkien osuus oli vuonna 2012 noin 30 % Valko-Venäjän markkinoista.

## Lähteet
John Walter Yanta

**John Walter Yanta** (2. lokakuuta 1931 Runge, Texas, Yhdysvallat – 6. elokuuta 2022) oli yhdysvaltalainen roomalaiskatolinen piispa. Hän toimi Texasissa.

Yanta vihittiin papiksi San Antonion arkkihiippakuntaan 17. maaliskuuta 1956 ja nimitettiin sen vihkipiispaksi sekä Naratcatan titulaaripiispaksi 27. lokakuuta 1994. Piispaksi vihkiminen seurasi 30. joulukuuta. Pääkonsekraattorina toimi Patrick Fernández Flores, jota avustivat Alfons Nossol ja Charles Victor Grahmann.

Yanta sai 21. tammikuuta 1997 nimityksen Amarillon piispaksi, jonka virkaan hänet asetettiin 17. maaliskuuta. Hän jäi eläkkeelle 3. tammikuuta 2008.

## Lähteet
Victor Hermann Balke

**Victor Hermann Balke** (s. 29. syyskuuta 1931 Meppen) on yhdysvaltalainen roomalaiskatolinen piispa. Hänet vihittiin papiksi Springfield in Illinoisin hiippakuntaan 24. toukokuuta 1958 ja nimitettiin Crookstonin hiippakunnan johtoon Minnesotaan 7. heinäkuuta 1976. Piispaksi vihkiminen seurasi 2. syyskuuta. Pääkonsekraattorina toimi John Robert Roach, jota avustivat Joseph Alphonse McNicholas ja William Aloysius O'Connor.

Balke jäi eläkkeelle 28. syyskuuta 2007.

## Lähteet
Michael Joseph Hoeppner

**Michael Joseph Hoeppner** (s. 1. kesäkuuta 1949 Winona, Minnesota) on yhdysvaltalainen roomalaiskatolinen piispa. Hänet vihki papiksi Winonan hiippakuntaan 29. kesäkuuta 1975 paavi Paavali VI. Hänet nimitettiin Crookstonin hiippakunnan johtoon 28. syyskuuta 2007. Piispaksi vihkiminen seurasi 30. marraskuuta. Pääkonsekraattorina toimi Harry Joseph Flynn, jota avustivat Victor Hermann Balke ja Bernard Joseph Harrington.

Hoeppner opiskeli Pontifical North American Collegessa (Rooma), Paavillisessa gregoriaanisessa yliopistossa (Rooma) ja St. Paulin yliopistossa (Ottawa). Hoeppnerin valitsema piispan motto on "Omnia in Nomine Domini Iesu" ("kaikki Herran Jeesuksen nimessä").

## Lähteet
Francis Joseph Schenk

**Francis Joseph Schenk** (1. huhtikuuta 1901 Superior – 28. lokakuuta 1969) oli Minnesotassa toiminut yhdysvaltalainen roomalaiskatolinen piispa. Hänet vihittiin papiksi Saint Paulin arkkihiippakuntaan 13. kesäkuuta 1926 ja nimitettiin Crookstonin hiippakunnan johtoon 10. maaliskuuta 1945. Piispaksi vihkiminen seurasi 24. toukokuuta. Pääkonsekraattorina toimi John Gregory Murray, jota avustivat Thomas Anthony Welch ja Aloysius Joseph Muench.

Schenk sai 19. tammikuuta 1960 nimityksen Duluthin piispaksi, jona hän toimi, kunnes jäi eläkkeelle 30. huhtikuuta 1969. Hän osallistui Vatikaanin toiseen kirkolliskokoukseen.

## Lähteet
Kentaurin galaksijoukko

**Kentaurin galaksijoukko** on useiden satojen galaksien muodostama joukko Kentaurin tähdistössä noin 170 miljoonan valovuoden päässä Maasta. Joukko kuuluu Vesikäärmeen-Kentaurin superjoukkoon. 

Joukko jakaantuu kahteen osaan, pääryhmään ja pienempään alaryhmään. Alaryhmän uskotaan olevan sulautumassa osaksi pääryhmää. 

## Katso myös
*Luettelo galaksijoukoista

## Lähteet
Sitarat

**Sitarat** (Citharinidae) tai **linjatetrat** on tetrakaloihin kuuluva heimo. Heimo lajeja tavataan Afrikasta makeista vesistä.

## Lajit ja anatomia
Sitarojen heimoon kuuluu 3 sukua ja 8 lajia. Aikaisemmin heimo jaettiin kahteen alaheimoon sitaroihin (Citharininae) ja herttatetroihin (Distichodontinae), joista herttatetrat on sittemmin erotettu omaksi heimokseen Distichodontidae. Suurimmat heimon lajit jättisitara (*Citharinus distichodoides*) ja kiekkositara (*C. latus*) voivat saavuttaa 84 senttimetrin pituuden, muuta lajit jäävät pienemmiksi. Tyypillisiä sitaralajien piirteitä ovat hyvin korkea ja litteä ruumis, pieni pää, suhteellisen pitkät selkä- ja peräevät, lähellä pyrstöä sijaitseva rasvaevä ja haarautunut pyrstöevä.

## Levinneisyys ja elintavat
Sitaroja tavataan makeista vesistä Afrikan länsi- ja keskiosista sekä lisäksi Niilistä, Kongojoesta ja Albert- ja Tanganjikajärvistä. Sitarojen ravintoa on kuollut eloperäinen aines. Suurimmat heimon lajeista ovat merkittäviä ruokakaloja.

## Lähteet
Søren Peter Christensen

**Søren Peter Christensen** (30. lokakuuta 1884 Langskov – 12. lokakuuta 1927 Faaborg) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.

## Lähteet
José Agustín Ganuza García

**José Agustín Ganuza García** (28. elokuuta 1931 Artajona, Espanja – 20. helmikuuta 2026 Panama) oli Panamassa toiminut roomalaiskatolinen piispa. Hänet vihittiin augustinolaisten rekollektien papiksi 27. kesäkuuta 1954 ja nimitettiin Bocas del Toron prelaatiksi 12. maaliskuuta 1970. Lisäksi hän sai 4. helmikuuta 1972 nimityksen Pauzeran titulaaripiispaksi, jona hän toimi, kunnes erosi titulaarihiippakunnan johdosta 18. marraskuuta 1977.

Ganuza Garcían konsekroi piispaksi 27. toukokuuta 1972 Edoardo Rovida, jota avustivat Marcos Gregorio McGrath ja Martin Legarra Tellechea. Ganuza García jäi eläkkeelle prelaatin tehtävistä 1. toukokuuta 2008.

## Lähteet
Kate Ashfield

**Kate Ashfield** (s. 28. toukokuuta 1972 Birmingham, Englanti) on brittiläinen näyttelijä. Hänet tunnetaan palkitusta roolistaan elokuvassa *[[Late Night Shopping]]*, sekä rooleista elokuvissa *[[This Little Life]]* ja *[[Shaun of the Dead]]*.

## Filmografiaa
* *[[Hotelli Paradiso]]* (*Guest House Paradiso*, 1999)
* *[[Late Night Shopping]]* (2001)
* *[[Pure – Koukussa]]* (*Pure*, 2002)
* *[[This Little Life]]* (2003)
* *[[Yli rajojen]]* (*Beyond Borders*, 2003)
* *[[Shaun of the Dead]]* (*Shaun of the Dead*, 2004)
* *[[Byzantium (elokuva)|Byzantium]]* (2012)
* *[[Nymphomaniac]]* (2013)

## Aiheesta muualla
*
José Calasanz Rosenhammer

**José Calasanz Rosenhammer** (1. tammikuuta 1900 Mauerkirchen – 26. huhtikuuta 2003) oli itävaltalainen, Boliviassa toiminut roomalaiskatolinen piispa. Hänet vihittiin fransiskaanien papiksi 27. heinäkuuta 1923 ja nimitettiin Chiquitosin apostoliseksi vikaariksi sekä Amporan titulaaripiispaksi 12. toukokuuta 1949. Piispaksi vihkiminen seurasi 21. elokuuta. Pääkonsekraattorina toimi Giuseppe Burzio, jota avustivat Abel Isidoro Antezana y Rojas ja Juan Tarcisio Senner.

Rosenhammer osallistui Vatikaanin toiseen kirkolliskokoukseen. Hän jäi eläkkeelle 21. elokuuta 1974 ja eli 103-vuotiaaksi.

## Lähteet
JKCS 041

**JKCS 041** on galaksijoukko Valaskalan tähdistössä 10,2 miljardin valovuoden päässä maasta. Löytämisensä aikaan vuonna 2009 JKCS 041 oli kaukaisin tunnettu galaksijoukko, mutta se on sittemmin menettänyt tuon tittelin.

## Katso myös
*Luettelo galaksijoukoista

## Lähteet
Pierrepoint (elokuva)

**Pierrepoint** () on Adrian Shergoldin ohjaama elokuva brittiläisestä pyövelistä Albert Pierrepointista, joka oli Britannian tunnetuin pyöveli ja teloitti uransa aikana yli 400 kuolemaan tuomittua. Elokuvan käsikirjoitti koomikko Bob Mills Jeff Popen kanssa joka oli hänen tuottajansa ja käsikirjoittajansa. Pääosassa Albert Pierrepointina näyttelee Timothy Spall ja hänen vaimonaan on Juliet Stevenson.

## Lähteet
Viherkottarainen

**Viherkottarainen** (*Aplonis metallica*) on kottaraisten heimoon kuuluva varpuslintu.

## Levinneisyys
Viherkottaraista tavataan Australiassa, Indonesiassa, Papua-Uudessa-Guineassa ja Salomonsaarilla. Lajia on kuvattu paikallisesti yleisestä runsaaksi, ja se on luokiteltu elinvoimaiseksi.

## Lähteet
Juhana Herttuan ja Catharina Jagellonican lauluja

**Juhana Herttuan ja Catharina Jagellonican lauluja** on Eino Leinon vuonna 1919 ilmestynyt runoelma (Kustannus Oy Ahjo). Siinä Leino on hakenut niin runojensa muodon, metriikan kuin loppusointukaavat Italian renessanssiin juontavasta kirjallisesta traditiosta. Valtaosa runoista noudattaa *[[ottave rime]]* -runomuotoa, joka tunnetaan myös nimityksellä *stanza*.
 
Runoelmassa rakastavaiset Suomen herttua ja Ruotsin tuleva kuningas Juhana ja hänen vaimonsa Puolan prinsessa Katariina Jagellonica käyvät runollista vuoropuhelua, joka alkaa laivamatkalla Turkuun, jatkuu Turun linnan renessanssihovissa sekä sittemmin vankeudessa Gripsholmin linnassa Ruotsissa Mälaren rannalla. Runoelman loppuosasto *Rime* sisältää Catharinan Juhanalle lohdutukseksi kirjoittamia runoja. Kokoelman kaikilla runoilla on joko latinan- tai italiankieliset nimet.

*Juhana Herttuan ja Catharina Jagellonican lauluissa* on tulkittu heijastuvan Eino Leinon ja Aino Kallaksen suhde ja keskinäinen ihastus, jonka Leino puki trubaduuri- ja renessanssilyriikan kuosiin. Runoelmaansa Leino itse kutsui ”viimeisen romantikon” lahjaksi rakastetulleen.

## Lähteet
*

### Viitteet
Marco Torrès

**Marco Torrès** (22. tammikuuta 1888 Sidi Bel Abbès, Ranskan Algeria – 15. tammikuuta 1963 Marseille, Ranska) oli ranskalainen voimistelija ja kaksinkertainen olympiamitalisti. Hän sai vuoden 1920 kesäolympialaisissa Antwerpenissä hopeaa moniottelun yksilökilpailussa ja oli lisäksi mukana saamassa joukkuevoimistelussa pronssia. Tukholman kesäolympialaisissa 1912 Torrès sijoittui moniottelun yksilökilpailussa seitsemänneksi.

Torrès voitti moniottelun maailmanmestaruuden Torinon MM-kisoissa 1913 pistein 804.

## Lähteet
Pierrepoint

**Pierrepoint** viittaa seuraaviin:

* Albert Pierrepoint (1905–1992), brittiläinen teloittaja
* Henry Pierrepoint (1878–1922), brittiläinen teloittaja
* Thomas Pierrepoint (1870–1954), brittiläinen teloittaja
* *[[Pierrepoint (elokuva)|Pierrepoint]]*, brittiläinen elokuva teloittaja Albert Pierrepointista
Herold Jansson

**Carl August Herold Jansson** (13. marraskuuta 1899 Kööpenhamina – 23. huhtikuuta 1965 Frederiksberg) oli tanskalainen voimistelija, uimahyppääjä ja olympiavoittaja. Hän oli mukana voittamassa kultaa vapaan järjestelmän joukkuevoimistelussa vuoden 1920 kesäolympialaisissa Antwerpenissä. Samoissa kisoissa hän sijoittui suorissa kerroshypyissä kuudenneksi.

Jansson osallistui uimahyppääjänä myös Pariisin kesäolympialaisiin 1924.

## Lähteet
Arvid Wallman

**Arvid Håkan Herbert Carlsson Wallman** (3. helmikuuta 1901 Göteborg – 25. lokakuuta 1982 Västra Frölunda) oli ruotsalainen uimahyppääjä ja olympiavoittaja. Hänestä käytettiin lempinimeä *Fågeln*. Hän voitti suorissa kerroshypyissä kultaa vuoden 1920 kesäolympialaisissa Antwerpenissä ja sijoittui niissä kahdeksanneksi Pariisin kesäolympialaisissa 1924.

## Lähteet
Kuvanveistäjän ryhmä

**Kuvanveistäjän ryhmä** on löyhä galaksiryhmä Kuvanveistäjän tähdistössä noin 12,7 miljoonan valovuoden päässä Maasta. Se on yksi Paikallisen ryhmän lähimmistä galaksiryhmistä. Ei ole täysin selvää, mitkä galaksit painovoima itse asiassa sitoo ryhmän jäseniksi.

## Katso myös
*Luettelo galaksijoukoista

## Lähteet
Marcelino Olaechea Loizaga

**Marcelino Olaechea Loizaga** (9. tammikuuta 1889 Baracaldo – 21. lokakuuta 1972) oli espanjalainen roomalaiskatolinen arkkipiispa. Hänet vihittiin salesiaanien papiksi 20. joulukuuta 1915 ja nimitettiin Pamplonan hiippakunnan johtoon 25. elokuuta 1935. Piispaksi vihkiminen seurasi 27. lokakuuta. Pääkonsekraattorina toimi Federico Tedeschini, jota avustivat Leopoldo Eijo y Garay ja Francisco Javer Lauzurica y Torralba.

17. helmikuuta 1946 Olaechea Loizaga sai nimityksen Valencian arkkipiispaksi. Hän jäi eläkkeelle 19. marraskuuta 1966, jonka jälkeen hän oli vielä Subbarin titulaariarkkipiispana, kunnes erosi 11. joulukuuta 1970. Hän osallistui Vatikaanin toiseen kirkolliskokoukseen.

## Lähteet
Grodno Azot

**Grodno Azot** () on Valko-Venäjän luoteisosassa Hrodnan kaupungissa toimiva teollisuusyritys, joka valmistaa lannoitteita ja muita kemianteollisuuden tuotteita. Yhtiön perustamisen ajankohdaksi katsotaan joulukuu 1963, jolloin ensimmäisen, ammoniumnitraattia valmistavan tuotantolinjan toiminta käynnistettiin. Yritys on valtion omistama osakeyhtiö (OAO). Grodno Azot on merkittävä työllistäjä Hrodnan alueella, sillä yhtiön palveluksessa oli vuonna 2012 keskimäärin 10&nbsp;900 työntekijää.

Grodno Azotin liikevaihto oli vuonna 2012 yhteensä 8&nbsp;413 miljardia ja nettotulos 520 miljardia Valko-Venäjän ruplaa. Euroiksi muunnettuna liikevaihto oli 741,9 miljoonaa ja nettotulos 45,9 miljoonaa (valuuttamuunnos Valko-Venäjän virallisin vuoden 2012 lopun kurssein). Yhtiö kuului kymmenen ruplamääräisesti tuottavimman valkovenäläisen valtiollisen osakeyhtiön (OAO) joukkoon vuonna 2012.

Useat venäläistahot ovat olleet kiinnostuneita yhtiön ostamisesta. Valko-Venäjän valtio on listannut yhtiön erääksi sen yksityistämisohjelmaan kuuluvista valtionyrityksistä. Kriittisemmät äänenpainot totesivat vuonna 2013, että Valko-Venäjän valtion teollisuuskonserni Belneftehim saattaa myydä omistamansa Grodno Azotin eräänlaisena hyvityksenä venäläiselle ostajalle, kemiankonserni JevroHimiä (EuroChem) hallitsevalle taholle. Valko-Venäjän valtionjohdon ohjauksessa oleva suurkonserni Belneftehim jäi edellisvuonna 2012 kiinni suurimittaisesta venäläisöljystä Valko-Venäjällä jalostetun dieselöljyn salakuljetuksesta muina, tullivapaina kauppanimikkeinä Valko-Venäjän, Venäjän ja Kazakstanin muodostaman tullialueen ulkopuolelle, muun muassa Ukrainaan.

## Lähteet

## Aiheesta muualla
*Chemicals - Company Overview of OAO Grodno Azot  (businessweek.com)
Vapauden liekki (Salo)

**Vapauden liekki** on taiteilija Seppo Mannisen tekemä, vuonna 1982 valmistunut muistomerkki Sibeliuspuistossa Salossa.
Muistomerkki koostuu kahdesta osasta Ajan kaari ja Itsenäisyyden liekki. 

## Lähteet
Fernando Sebastián Aguilar

**Fernando Sebastián Aguilar** CMF (14. joulukuuta 1929 Calatayud – 24. tammikuuta 2019 Málaga) oli espanjalainen roomalaiskatolinen arkkipiispa. Hänet vihittiin papiksi 28. kesäkuuta 1953 ja nimitettiin Leónin hiippakunnan johtoon 22. elokuuta 1979. Piispaksi vihkiminen seurasi 29. syyskuuta. Pääkonsekraattorina toimi Vicente Enrique y Tarancón, jota avustivat Gabino Díaz Merchán ja José Delicado Baeza. Sebastián Aguilar erosi Leónin piispan tehtävistä 28. heinäkuuta 1983.

Sebastián Aguilar sai 8. huhtikuuta 1988 nimityksen Granadan koadjuuttoriarkkipiispaksi, ja 26. maaliskuuta 1993 hänet siirrettiin Pamplona y Tudelan arkkipiispaksi. Hän jäi eläkkeelle 31. heinäkuuta 2007. Toimiessaan arkkipiispana Sebastián Aguilar oli myös vuosina 2003–2004 apostolinen hallitsija Calahorra y La Calzada-Logroñon hiippakunnassa.

## Lähteet
Kuvanveistäjän galaksi

**Kuvanveistäjän galaksi** (tunnetaan myös nimellä **NGC&nbsp;253**) on kierteisgalaksi Kuvanveistäjän tähdistössä noin 11,4&nbsp;miljoonan valovuoden päässä Maasta. Galaksi on tyypiltään tähtiryöppygalaksi, eli siellä syntyy uusia tähtiä huomattavasti nopeammin kuin galakseissa yleensä. Kuvanveistäjä on yksi lähimmistä tämän tyypin galakseista. Galaksia ei pidä sekoittaa Kuvanveistäjän kääpiögalaksiin.

## Tähtiryöppy
Kuvanveistäjän galaksi tunnetaan etenkin tähtiryöppyominaisuudestaan, ja galaksissa onkin useita hyvin suuria tähtijoukkoja. Näissä joukoissa on muun muassa Wolfin-Rayetin tähtiä ja punaisia jättiläisiä. Uusien tähtien nopean muodostumisen aloitti todennäköisesti runsaskaasuinen kääpiögalaksi, joka törmäsi Kuvanveistäjän galaksiin 200 miljoonaa vuotta sitten.

## Supernova
Supernovat yhdistetään yleensä juuri tähtiryöppygalakseihin, mutta Kuvanveistäjän galaksista on havaittu vain yksi supernova, SN&nbsp;1940E. Nova havaittiin vuonna 1940.

## Galaksiryhmä
Kuvanveistäjän galaksi kuuluu Kuvanveistäjän ryhmään, joka on yksi Paikallisen ryhmän lähimmistä ryhmistä. Kuvanveistäjän galaksi on ryhmänsä kirkkain galaksi ja sijaitsee ryhmän keskustassa.

## Kuvia galaksista

Tiedosto:The galaxy NGC 253 in the constellation of Sculptor.jpg|NGC 253:n si­jain­ti Kuvan­veis­tä­jän täh­dis­tös­sä.
Tiedosto:The Spiral Galaxy NGC 253 (noao-02204).jpg|Kuvanveistäjän galaksi, kuvattu Kitt Peak National Observatoryn 0,9 metrin teleskoopilla.


## Lähteet

## Aiheesta muualla

* 
* 
*